ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ডঃ হর্ষ বর্ধন উত্তরপ্রদেশে কোভিড-১৯ মোকাবিলায় প্রস্তুতি এবং কোভিড আদর্শ আচরণ সম্পর্কিত ব্যবস্থাগুলি পর্যালোচনা করেছেন
"দেশে কোভিড-১৯-এর গতিপথ নির্ধারণে আগামী তিন মাস নির্ণায়ক হতে চলছে। আমরা যদি আসন্ন উৎসব ও শীতের মরশুমে যথাযথ সতর্কতামূলক ব্যবস্থা তথা কোভিড আদর্শ আচরণ অনুসরণ করি তাহলে করোনার বিরুদ্ধে লড়াইয়ে আমাদের অবস্থান আরও সুদৃঢ় হবে" - ডঃ হর্ষ বর্ধন
নয়াদিল্লি, ২৩ অক্টোবর, ২০২০
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন উত্তরপ্রদেশে কোভিড-১৯ প্রস্তুতি এবং কোভিড আদর্শ আচরণ মেনে চলার ব্যাপারে গৃহীত উদ্যোগগুলি আজ ভিডিও কনফারেন্সের মাধ্যমে এক বৈঠকে পর্যালোচনা করেছেন। এই বৈঠকে রাজ্যের স্বাস্থ্য ও চিকিৎসা-শিক্ষামন্ত্রীরা ছাড়াও উচ্চপদস্থ আধিকারিকরা উপস্থিত ছিলেন।
বৈঠকের শুরুতে ডঃ হর্ষ বর্ধন কোভিড-১৯ মোকাবিলায় কোভিড যোদ্ধাদের ভূয়সী প্রশংসা করেন। তিনি জানান, গত তিন মাসে দেশে কোভিড মোকাবিলা ও নিয়ন্ত্রণের মাপকাঠিতে লক্ষ্যণীয় অগ্রগতি ঘটেছে। একদিকেই ৯৫ হাজারের বেশি আক্রান্ত হওয়ার রেকর্ড সংখ্যা থেকে ধীরে ধীরে আক্রান্তের সংখ্যা দৈনিক ভিত্তিতে কমে এখন ৫৫ হাজারের কম হয়েছে। দেশে সুস্থতার হারও প্রায় ৯০ শতাংশ। এমনকি, করোনাজনিত কারণে মৃত্যু হারও ক্রমশ নিম্নমুখী। বর্তমানে এই হার ১.৫১ শতাংশ, যা ধার্য লক্ষ্যমাত্রা ১ শতাংশের নিচে নামিয়ে আনার লক্ষ্যে দেশ সঠিক পথেই অগ্রসর হচ্ছে বলে মন্ত্রী অভিমত প্রকাশ করেন।
তিনি আরও জানান, দেশে সুস্পষ্টভাবে করোনায় আক্রান্তের সংখ্যা ৭ লক্ষের কম এবং আক্রান্তের সংখ্যা দ্বিগুণ হওয়ার সময় বেড়ে হয়েছে ৯৭.২২। দেশে মাত্র একটি নমুনা পরীক্ষাগার নিয়ে যে কর্মকাণ্ড শুরু হয়েছিল, আজ সেই সংখ্যা প্রায় ২ হাজারে পৌঁছেছে। এমনকি, মোট নমুনা পরীক্ষার সংখ্যা ১০ কোটি ছুঁয়েছে। "তাই, এথেকে সুস্পষ্ট ইঙ্গিত মেলে যে, আমরা কোভিড মোকাবিলায় সঠিক পথেই অগ্রসর হচ্ছি" বলে ডঃ হর্ষ বর্ধন জানান।
ডঃ হর্ষ বর্ধন বলেন, কোভিড-১৯ মোকাবিলায় যথাযথ ব্যবস্থা গ্রহণ করা হচ্ছে। কিন্তু এ সত্ত্বেও দেশে কোভিড পরিস্থিতির নির্ধারণে আগামী তিন মাস নির্ণায়ক হতে চলেছে। "আসন্ন উৎসব ও শীতের মরশুমে আমরা যদি উপযুক্ত সতর্কতামূলক ব্যবস্থা গ্রহণ করি এবং কোভিড আদর্শ আচরণ অনুসরণ করি, তাহলে করোনার বিরুদ্ধে আমাদের লড়াই আরও সুদৃঢ় হবে” বলে স্বাস্থ্য ও পরিবারকল্যাণ মন্ত্রী মন্তব্য করেন। তিনি আরও বলেন, উত্তরপ্রদেশের মতো বড় রাজ্যগুলিতে সাধারণ সতর্কতামূলক ব্যবস্থাগুলি অবলম্বনে সর্বাধিক অগ্রাধিকার দিতে হবে যাতে মাস্ক / ফেসকভার ব্যবহার করে করোনা ভাইরাস সংক্রমণ কার্যকরভাবে ঠেকানো যায়। এর পাশাপাশি, কোভিড আদর্শ শিষ্টাচারগুলিও মেনে চলতে হবে। ডঃ হর্ষ বর্ধন সেই সমস্ত জেলা আধিকারিকদের সঙ্গেও কথা বলেন যেখানে সম্প্রতি আক্রান্তের ঘটনা ও মৃত্যুর সংখ্যা বৃদ্ধি পেয়েছে।
ডঃ হর্ষ বর্ধন জানান, আজ পর্যন্ত উত্তরপ্রদেশে করোনাজনিত কারণে মৃত্যু হার ১.৪৬ শতাংশ, যা জাতীয় গড় হারের তুলনায় কম। এই রাজ্যে সুস্থতার হার ৯২.২ শতাংশ। এই হারও জাতীয় স্তরে সুস্থতার গড় হারের তুলনায় বেশি। রাজ্যে আক্রান্তের হার ৩.৪৪ শতাংশ।
স্বাস্থ্যমন্ত্রী জোর দিয়ে বলেন, উত্তরপ্রদেশে দৈনিক ভিত্তিতেনমুনা পরীক্ষা বাড়ানো, নজরদারি, আক্রান্তদের সংস্পর্শে আসা অন্য ব্যক্তিদের খুঁজে বের করা এবং নমুনা পরীক্ষানিরীক্ষার হার বাড়াতে হবে, যাতে মৃত্যু হার কমানো যায়। করোনাজনিত কারণে যে সমস্ত শিশুকে টিকা দেওয়া যায়নি, তাদের টিকাকরণে উত্তরপ্রদেশের প্রচেষ্টার প্রশংসা করেন ডঃ হর্ষ বর্ধন।
বৈঠকে কেন্দ্রীয় স্বাস্থ্য সচিব শ্রী রাজেশ ভূষণ, অতিরিক্ত স্বাস্থ্য সচিব শ্রী আরতি আহুজা এবং যুগ্ম সচিব শ্রী লভ আগরওয়াল উপস্থিত ছিলেন। রাজ্য থেকেও উচ্চপদস্থ আধিকারিকরা ভার্চ্যুয়াল পদ্ধতিতে বৈঠকে যোগ দেন।
CG/BD/DM
(Visitor Counter : 121
বিজ্ঞানওপ্রযুক্তিমন্ত্রক
সিএসআইআর উদ্ভাবিত সস্তায় ফেভিপিরাভিরের উৎপাদন পদ্ধতি মেসার্স সিপলা লিমিটেড ব্যবহার করছে, ওষুধের পুর্নব্যবহার ত্বরাণ্বিত করার জন্য এই উদ্যোগ
নতুন দিল্লি, ২৩শে জুলাই, ২০২০
জাপানের ফুজির ভাইরাস প্রতিরোধী ওষুধ ফেভিপারিভির, কোভিড – ১৯ এ মৃদু এবং মাঝারি সংক্রমিত রোগীদের উপর প্রয়োগ করার পর আশাব্যঞ্জক ফল পাওয়া গেছে। সিএসআইআর-এর অধীনস্থ সংস্থা ইন্ডিয়ান ইনস্টিটিউট অফ কেমিক্যাল টেকনোলজি এই ওষুধটি তৈরির ক্ষেত্রে একটি স্বল্পমূল্যের পদ্ধতি উদ্ভাবন করেছে। এই প্রযুক্তি, মেসার্স সিপলাকে হস্তান্তরিত করা হয়েছে।
সিপলা, এই পদ্ধতি প্রয়োগ করে এই ওষুধের উৎপাদন বাড়িয়েছে এবং ভারতে এটি ব্যবহার করার জন্য ডিসিজিআই-এর কাছে অনুমতি চেয়েছে। ডিসিজিআই, কয়েকটি আপৎকালীন ক্ষেত্রে এই ওধুষের প্রয়োগের অনুমতি দেওয়ায় সিপলা, কোভিড – ১৯ এ সংক্রমিত রোগীদের সাহায্যের জন্য ওষুধটি বাজারজাত করতে চলেছে।
ইন্ডিয়ান ইনস্টিটিউট অফ কেমিক্যাল টেকনোলজির নির্দেশক, ড. এস চন্দ্রশেখর জানিয়েছেন, তাঁদের সংস্থার উদ্ভাবিত প্রযুক্তিটি অত্যন্ত ফলপ্রসূ এবং এর সাহায্যে সিপলা, কম সময়ে প্রচুর পরিমানে ওষুধ উৎপাদন করতে পারছে। সিএসআইআর-এর মহানির্দেশক, ড. শেখর সি. মান্ডে জানিয়েছেন, কোভিড – ১৯ এ সংক্রমিতদের সাহায্য করতে তাঁদের প্রতিষ্ঠান বিভিন্ন উদ্যোগ গ্রহণ করেছে – তারই অঙ্গ হিসেবে সিপলাকে এই প্রযুক্তি হস্তান্তর করা হয়েছে।
(CG/CB/SFS
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও শ্রীলঙ্কার রাষ্ট্রপতি মিঃগোটাবায়া রাজাপাকসার মধ্যে টেলিফোনে কথা
নয়াদিল্লী, ১৩ মার্চ, ২০২১
প্রধানমন্ত্রী শ্রী নরেন্দ্র মোদী আজ টেলিফোনে শ্রীলঙ্কার রাষ্ট্রপতি মিঃ গোটাবায়া রাজাপাকসার সাথে কথা বলেছেন।
উভয় নেতা বিভিন্ন বিষয়ের পর্যালোচনা করেছেন এবং দুই দেশের মধ্যে সহযোগিতার দিকগুলি আলোচনা করার পাশাপাশি দ্বিপাক্ষিক ও বহুপাক্ষিক বিভিন্ন সংগঠনের দুটি দেশ যাতে একযোগে কাজ করা অব্যাহত রাখে সেই বিষয়ে মতবিনিময় করেছেন। কোভিড-১৯ মহামারীর ফলে উদ্ভুত সমস্যা সহ বিভিন্ন বিষয়ে আধিকারিকদের মধ্যে নিয়মিত যোগাযোগ বজায় রাখার বিষয়ে তাঁরা সম্মত হয়েছেন।
প্রধানমন্ত্রী ভারতের ‘প্রতিবেশী প্রথম’ নীতিতে শ্রীলঙ্কার গুরুত্বের কথা মিঃ রাজাপাকসেকে জানিয়েছেন।
ক্রেতা, খাদ্যএবংগণবন্টনমন্ত্রক
কেন্দ্র সোয়া মিলের নির্দিষ্ট মজুত সীমা ৩০ জুন, ২০২২ পর্যন্ত ধার্য করেছে
নয়াদিল্লি, ২৪ ডিসেম্বর, ২০২১
দেশীয় বাজারে সোয়া মিলের দাম নিয়ন্ত্রণে রাখতে কেন্দ্রীয় সরকার এক নির্দেশ জারি করে ২০২২-এর ৩০ জুন পর্যন্ত সোয়া মিলের মজুতভাণ্ডার স্থির করে দিয়েছে। কেন্দ্রের জারি করা ‘সোয়া মিল মজুত নিয়ন্ত্রণ আদেশ, ২০২১’ ২৩ ডিসেম্বর থেকেই অবিলম্বে কার্যকর হয়েছে। এই নির্দেশে বলা হয়েছে, কেন্দ্রীয় গবাদি পশুপালন ও ডেয়ারি দপ্তরের সঙ্গে আলোচনা করেই সোয়া মিলের নির্দিষ্ট মজুত সীমা স্থির করা হয়েছে।
নিম্নলিখিত ভিত্তিতে সোয়া মিলের নির্দিষ্ট মজুত সীমা নির্ধারিত হয়েছে :
সমস্ত রাজ্য ও কেন্দ্রশাসিত অঞ্চলের জন্য যাবতীয় সোয়া মিলের মজুত সীমা ২০২২-এর ৩০ জুন পর্যন্ত নিম্নলিখিত ভিত্তিতে স্থির হয়েছে;প্ল্যান্ট/মিলার/প্রসেসর : সর্বাধিক ৯০ দিনের উৎপাদন মজুত করতে পারবে। তবে, প্ল্যান্ট/মিলার/প্রসেসরদের দৈনিক উৎপাদন ক্ষমতার ভিত্তিতে মজুতের বিষয়টি স্থির হবে। একইসঙ্গে এদের স্টোরেজ লোকেশন বা মজুতভাণ্ডারের স্থানের নাম ঘোষণা করতে হবে।ট্রেডিং কোম্পানি/ট্রেডার/প্রাইভেট চৌপল : কেবল সরকারি নথিভুক্ত সংস্থাগুলিই সর্বাধিক ১৬০ মেট্রিক টন পর্যন্ত সোয়া মিল মজুত রাখতে পারে। তবে, কোথায় তা মজুত রয়েছে সেই জায়গার নাম ঘোষণা করতে হবে।
সংশ্লিষ্ট আইনি কর্তৃপক্ষের হেফাজতে থাকা মজুতের পরিমাণ যদি সদ্য ঘোষিত সর্বাধিক সীমার বেশি হয়, তাহলে অতিরিক্ত মজুতের পরিমাণের বিষয়টি কেন্দ্রীয় খাদ্য ও গণবন্টন দপ্তরের ওয়েবসাইটে জানাতে হবে। এমনকি, বিজ্ঞপ্তি জারি হওয়ার ৩০ দিনের মধ্যে অতিরিক্ত মজুতের পরিমাণ ঘোষিত সীমার মধ্যে আনতে হবে।
দপ্তরের উপরোক্ত পোর্টালে সোয়া মিলের মজুতের বিষয়টি নিয়মিত জানাতে হবে। কেন্দ্রীয় গবাদি পশুপালন ও ডেয়ারি দপ্তর নিয়মিতভাবে পোর্টালে উল্লেখিত তথ্যের ওপর নজর রাখবে। প্রয়োজনসাপেক্ষে গবাদি পশুপালন ও ডেয়ারি দপ্তর কার্যকর পদক্ষেপ নেবে।
সরকারের এই সমস্ত পদক্ষেপের ফলে বাজারে সোয়া মিলের যোগান যেমন বাড়বে, তেমনই দাম নিয়ন্ত্রণে আসবে বলে মনে করা হচ্ছে। একইভাবে, বেআইনি মজুত ও কালোবাজারির অসাধু পন্থা নিয়ন্ত্রণ করা সম্ভব হবে। পক্ষান্তরে, বাজারে সোয়াবিন তেলের দাম ধীরে ধীরে কমবে।
CG/BD/DM/
(Visitor Counter : 106
পরিবেশওঅরণ্যমন্ত্রক
রাষ্ট্রসংঘ বিশ্ব ওজন দিবসে ভারতের কুলিং অ্যাকশন প্ল্যানের প্রশংসা করেছে
নয়াদিল্লি, ১৭ সেপ্টেম্বর, ২০১৯
পরিবেশ সুরক্ষা এবং স্ট্র্যাটোস্ফিয়ার ওজন-স্তরের সুরক্ষায় সারা বিশ্ব এগিয়ে এসে বলে জানালেন কেন্দ্রীয় পরিবেশ, বন ও জলবায়ু পরিবর্তন দপ্তরের প্রতিমন্ত্রী শ্রী বাবুল সুপ্রিয়। বিশ্ব ওজন দিবস উপলক্ষে দিল্লিতে আয়োজিত এক অনুষ্ঠানে শ্রী বাবুল সুপ্রিয় বলেন, সারা বিশ্বের মধ্যে ভারতই প্রথম ২০১৯ – এর মার্চে কুলিং অ্যাকশন প্ল্যান গ্রহণ করেছে। এই পরিকল্পনা গ্রহণ করার ফলে প্রত্যক্ষ বা পরোক্ষভাবে পরিবেশ দূষণের মাত্রা কমবে। ভারতের এই কুলিং অ্যাকশন প্ল্যানকে প্রশংসা করেছে রাষ্ট্রসংঘ। এখন অনেক উন্নত দেশই এই কুলিং অ্যাকশন প্ল্যান গ্রহণ করছে পরিবেশ সুরক্ষা ও স্থায়ী উন্নয়নের লক্ষ্যে। তিনি আরও বলেন, হাইড্রো ক্লোরোফ্লোরো কার্বনের নিঃসরণ কমাতে ভারত একাধিক উদ্যোগ নিয়েছে।
সেন্ট্রাল ইন্সটিটিউট অফ প্লাস্টিক ইঞ্জিনিয়ারিং অ্যান্ড টেকনোলজির সঙ্গে সোমবার কেন্দ্রীয় পরিবেশ, বন ও জলবায়ু পরিবর্তন মন্ত্রকের সঙ্গে এক চুক্তি স্বাক্ষরিত হয়। বিশ্ব ওজন দিবস উপলক্ষে এক অনুষ্ঠানে ‘মন্ট্রিল প্রোটোকল – ইন্ডিয়াজ সাকসেস স্টোরি’ শীর্ষক একটি বুকলেট এবং একটি পোস্টারও প্রকাশ করা হয়।
CG/SS/SB
(Visitor Counter : 106
নির্বাচনকমিশন
মহামারীর প্রেক্ষিতে নির্বাচন কমিশনের বিভিন্ন রাজ্য ও কেন্দ্রশাসিত অঞ্চলের সংসদীয় ও বিধানসভা কেন্দ্রের উপ-নির্বাচন পিছিয়ে দেওয়ার সিদ্ধান্ত
নয়াদিল্লি, ৫ মে, ২০২১
দাদরা ও নগর হাভেলি, মধ্যপ্রদেশের খান্ডোয়া এবং হিমাচল প্রদেশের মান্ডি লোকসভা কেন্দ্রে সাংসদের পদ শূন্য রয়েছে। এছাড়াও, হরিয়ানার কালকা ও এলেনাবাদ, রাজস্থানের বল্লভনগর, কর্ণাটকের সিংডি, মেঘালয়ের রাজাবালা ও মাওরিংকনেং, হিমাচল প্রদেশের ফতেহপুর এবং অন্ধ্রপ্রদেশের বাদভেল বিধানসভা কেন্দ্রের বিধায়ক পদও শূন্য রয়েছে। আরও কয়েকটি আসন শূন্য আছে যেগুলির বিষয়ে বিজ্ঞপ্তি এখনও এসে পৌঁছয়নি।
১৯৫১ সালের জনপ্রতিনিধিত্ব আইনের ১৫১এ ধারা অনুসারে শূন্য পদে উপ-নির্বাচনের মাধ্যমে জনপ্রতিনিধিকে নির্বাচিত করতে হবে। এক্ষেত্রে যেদিন থেকে ওই পদ শূন্য হবে, তার ছয় মাসের মধ্যে নির্বাচনের আয়োজন করতে হবে। এক্ষেত্রে সংশ্লিষ্ট পদটির মেয়াদ এক বছর বা তার বেশি বাকি থাকতে হবে।
কমিশন আজ পরিস্থিতি বিবেচনা করে সিদ্ধান্ত নিয়েছে, দেশজুড়ে কোভিড-১৯ মহামারীর দ্বিতীয় ঢেউয়ের কারণে এই মুহূর্তে নির্বাচন আয়োজন করা যথাযথ হবে না। পরিস্থিতির উন্নতি হলেই উপ-নির্বাচনের ব্যবস্থা করতে হবে।
সংশ্লিষ্ট রাজ্যগুলি থেকে তথ্য পাওয়ার পর এবং জাতীয় বিপর্যয় ব্যবস্থাপনা কর্তৃপক্ষ / রাজ্য বিপর্যয় ব্যবস্থাপনা কর্তৃপক্ষের থেকে মহামারীর বিষয়ে ধারণা পাওয়ার পর এ ব্যাপারে নির্বাচন কমিশন ভবিষ্যতে প্রয়োজনীয় সিদ্ধান্ত নেবে।
(SDG/CB/DM/
প্রতিরক্ষামন্ত্রক
মাউন্ট কুনে সফল আরোহনের পর নিমাস-এর সদস্যদের প্রতিরক্ষা মন্ত্রী স্বাগত জানিয়েছেন
নয়াদিল্লী, ১৮ সেপ্টেম্বর, ২০২১
প্রতিরক্ষা মন্ত্রী শ্রী রাজনাথ সিং নতুন দিল্লীতে আজ অরুণাচলপ্রদেশের দিরাং-এর ন্যাশনাল ইন্সটিটিউ অফ মাউন্টেনিয়ারিং অ্যান্ড অ্যালায়েড স্পোর্টস -এর সদস্যদের স্বাগত জানিয়েছেন। প্রতিষ্ঠানের নির্দেশক কর্নেল সরফরাজ সিং-এর নেতৃত্বে এই দলটি ৭ হাজার ৭৭ মিটার উঁচু কুন পর্বতশৃঙ্গ সফলভাবে আরোহন করেছে। কার্গিলে জাস্কর উপত্যাকায় নান-কুন পার্বত্য অঞ্চলে কোভিড-১৯ মহামারীর মধ্যেও সফলভাবে পর্বত আরোহনের জন্য প্রতিরক্ষা মন্ত্রী দলের সদস্যদের অভিনন্দন জানিয়েছেন।
শ্রী সিং বলেন প্রতিকূল আবহাওয়ার মধ্যেও এ ধরণের অভিযান যুব সম্প্রদায়ের দেশপ্রেম ও অ্যাডভেঞ্চারের মনোভাবকে উজ্জীবিত করে এবং দেশের নিরাপত্তা এবং প্রতিরক্ষা ব্যবস্থাকে শক্তিশালী করে। ভবিষ্যতে সাধারণ মানুষও যাতে অভিযানগুলিতে সামিল হন তার জন্য মন্ত্রী গুরুত্ব দিয়েছেন। তিনি বলেন, সরকার এক্ষেত্রে সম্ভাব্য সব রকমের সহযোগিতা করবে। এর মাধ্যমে পর্যটন ক্ষেত্রে বিকাশ ঘটবে, কর্মসংস্থানের সুযোগ তৈরি হবে, অর্থনীতির উন্নতি হবে ও সাধারণ মানুষের মধ্যে বিভিন্ন অঞ্চল সম্পর্কে নতুন ধারণা তৈরি হবে।
নিমাস জল, স্থল এবং আকাশপথে অ্যাডভেঞ্চারের প্রশিক্ষণ দেওয়ায় শ্রী সিং সংস্থাটির প্রশংসা করেছেন। মায়ানমার, থাইল্যান্ড, মালেশিয়া এবং সিঙ্গাপুরে এই সংস্থাটি সম্প্রতি পার্বত্য অঞ্চলে বাইকিং অভিযান চালিয়েছে। প্রতিরক্ষা মন্ত্রী বলেন এই ধরণের কর্মসূচি শুধুমাত্র অ্যাডভেঞ্চারেই উৎসাহ যোগায় না পাশাপাশি মিত্র রাষ্ট্রগুলির সঙ্গে ভারতের বন্ধন আরও নিবিড় করে তোলে।
শ্রী সিং পর্বতারোহী দলের সদস্যদের শংসাপত্র দেন এবং তাঁদের সাফল্য কামনা করেন। ১৫ জুলাই থেকে ১০ আগস্টের মধ্যে এই অভিযান চালানো হয়। কুন পর্বতশৃঙ্গ অত্যন্ত খাড়া হওয়ায় এই চূড়ায় ওঠা খুবই কষ্টসাধ্য। পর্বতারোহী দলটি শেরপা অথবা গাইডের সাহায্য ছাড়াই এই অভিযান চালিয়েছে। অভিযাত্রী দলে সেনাবাহিনীর ৯ জন সদস্য ও অরুণাচল প্রদেশের ৭ তরুণ অংশ নেন। ৭৫তম স্বাধীনতা দিবস উদযাপনের অঙ্গ হিসেবে দেশ জুড়ে আজাদি কা অমৃত মহোৎসব পালিত হচ্ছে। এরই অঙ্গ হিসেবে ২৬ জুলাই কার্গিল বিজয় দিবসে অভিযাত্রীরা কুন পর্বতের শৃঙ্গে পৌঁছান। এই পর্বোতারহণের মধ্য দিয়ে ফিট ইন্ডিয়া আন্দোলনকেও উৎসাহিত করা হয়েছে। প্রতিরক্ষা মন্ত্রকের নিয়ন্ত্রণাধীন নিমাসের সভাপতি হিসেবে প্রতিরক্ষা মন্ত্রী এবং সহসভাপতি হিসেবে অরুণাচলপ্রদেশের মুখ্যমন্ত্রী দায়িত্ব পালন করেন।
CG/CB/NS
(Visitor Counter : 165
পঞ্চায়েতিরাজমন্ত্রক
স্বামীত্ব কর্মসূচি সম্পর্কে
সার্ভে অফ ইন্ডিয়ার সঙ্গে ২৯টি রাজ্যের মউ স্বাক্ষর
নয়াদিল্লি, ০৯ ফেব্রুয়ারি, ২০২২
কেন্দ্রীয় স্তরের সার্ভে অফ ভিলেজেস অ্যান্ড ম্যাপিং উইথ ইম্প্রোভাইজড্ টেকনোলজি ইন ভিলেজ এরিয়াজ  কর্মসূচির সূচনা হয় ২০২০-২১ অর্থবর্ষে। এই কর্মসূচির উদ্দেশ্য হ’ল গ্রামে বসবাসকারী ব্যক্তিদের নিজস্ব বাসস্থানের আইনি অধিকার দেওয়া, যা সম্পত্তি কার্ড বা সম্পত্তির দলিল নামে পরিচিত। এই কর্মসূচি কেন্দ্রীয় পঞ্চায়েতি রাজ মন্ত্রক, সার্ভে অফ ইন্ডিয়া, রাজ্য রাজস্ব দপ্তর, রাজ্য পঞ্চায়েতি রাজ দপ্তর এবং ন্যাশনাল ইনফরমেটিক্স সেন্টারের যৌথ সহযোগিতায় রূপায়িত হচ্ছে। কর্মসূচি রূপায়ণের জন্য রাজ্যগুলিকে সার্ভে অফ ইন্ডিয়ার সমঝোতাপত্র বা মউ স্বাক্ষরিত করতে হয়। এখনও পর্যন্ত ২৯টি রাজ্য সার্ভে অফ ইন্ডিয়ার সঙ্গে এই মউ স্বাক্ষর করেছে। এই রাজ্যগুলির মধ্যে রয়েছে – অন্ধ্রপ্রদেশ, হরিয়ানা, কর্ণাটক, উত্তর প্রদেশ, রাজস্থান, গুজরাট, ছত্তিশগড়, আসাম, ত্রিপুরা, সিকিম, ঝাড়খন্ড প্রভৃতি।
রাজ্যসভায় আজ এক লিখিত জবাবে একথা জানান পঞ্চায়েতি রাজ প্রতিমন্ত্রী শ্রী কপিল মোরেশ্বর পাটিল।
CG/BD/SB
(Visitor Counter : 112
বিজ্ঞানওপ্রযুক্তিমন্ত্রক
ধান চাষে ব্যাকটেরিয়ার আক্রমণ থেকে ক্ষতি কমাতে একটি টিকা উদ্ভাবনের প্রক্রিয়া চলছে
নয়াদিল্লী, ৪ অক্টোবর, ২০২০
ধান গাছের রোগ প্রতিরোধ ক্ষমতা বৃদ্ধি করতে একটি টিকা আবিষ্কারের প্রক্রিয়া চলছে। জু ব্যাকটেরিয়া ধান গাছের পাতায় আক্রমণ করে এবং গাছ নষ্ট হয়ে যায়।
কেন্দ্রের বিজ্ঞান ও প্রযুক্তি দপ্তরের ইন্সপায়ার ফ্যাকাল্টি ফোলোশিপ প্রাপক ডঃ তায়ি লাবণ্য হায়দ্রাবাদের ওসমানিয়া বিশ্ববিদ্যালয়ের সেন্টার ফর প্লান্ট মলিকিউলার বায়োলজির একজন গবেষক। তিনি জু ব্যাকটেরিয়া অথবা ধানের কোষের দেওয়ালে এই ব্যাকটেরিয়ার সংক্রমণের ফলে যে অনু পেয়েছেন সেগুলিকে কৃত্রিমভাবে তৈরি করছেন।
ডঃ লাবণ্যের নেতৃত্বে গবেষক দল রোগ প্রতিরোধের জন্য এটিকে টিকা হিসেবে ব্যবহার করার উদ্যোগ নিয়েছেন। যার ফলে ব্যাকটেরিয়া থেকে ধান গাছ রক্ষা পাবে।
বর্তমানে ডঃ লাবণ্য জু ব্যাকটেরিয়া থেকে নিঃসৃত একটি প্রোটিন নিয়ে কাজ করছেন। এই প্রোটিন ধান গাছের রোগ প্রতিরোধ ক্ষমতা বৃদ্ধি করতে পারছে। ধান গাছে এই প্রোটিন প্রয়োগ করে দেখা গেছে জু সংক্রমণ থেকে গাছটিকে রক্ষা করা যাচ্ছে।
ডঃ লাবণ্য জানিয়েছেন তাঁর এই গবেষণার ফলে গাছের রোগ সংক্রামক জীবানু প্রতিরোধ করার ক্ষমতা তৈরি হচ্ছে। এর ফলে ধানচাষের জু ব্যাকটেরিয়ার সংক্রমণ থেকে যে ক্ষতি হয় তার নিষ্কৃতি পাওয়া যাবে। বিশ্বে অর্ধেক মানুষের খাদ্য তালিকায় চাল একটি গুরুত্বপূর্ণ উপাদান।
CG/CB/NS
(Visitor Counter : 205
প্রধানমন্ত্রীরদপ্তর
পোপ ফ্রান্সিসের দ্রুত আরোগ্য কামনা করেছেন প্রধানমন্ত্রী
নয়াদিল্লি, ৩১ মার্চ, ২০২৩
প্রধানমন্ত্রী শ্রী নরেন্দ্র মোদী পোপ ফ্রান্সিসের সুস্বাস্থ্য ও দ্রুত আরোগ্য কামনা করেছেন।
পোপের এক ট্যুইটের উত্তরে প্রধানমন্ত্রী ট্যুইট করে বলেন :
“পোপ ফ্রান্সিসের সুস্বাস্থ্য এবং দ্রুত আরোগ্যের জন্য প্রার্থনা করছি।”
PG/AB/DM
(
স্বাস্থ্যওপরিবারকল্যাণমন্ত্রক
ভারতীয় কোভিড-১৯ টিকার চাহিদা
নয়াদিল্লি, ১৬ মার্চ, ২০২১
বিদেশ মন্ত্রক একাধিক দেশের কাছ থেকে ভারতে তৈরি কোভিড-১৯ টিকা সরবরাহের অনুরোধ পেয়েছে। এই প্রেক্ষিতে মন্ত্রকের পক্ষ থেকে গত ১৯ জানুয়ারি এক প্রেস বিবৃতিতে বলা হয়েছে, অন্যান্য দেশের মতো ভারতেও পর্যায়ক্রমে টিকাকরণ অভিযান চলছে। দেশে স্বাস্থ্য কর্মী, করোনার বিরুদ্ধে লড়াইয়ে অগ্রভাগে থাকা কর্মী এবং সবচেয়ে অসুরক্ষিত ব্যক্তিদের টিকা দেওয়ার কাজ চলছে। তাই, দেশীয় চাহিদার বিষয়টি বিবেচনায় রেখেই ভারত আগামী সপ্তাহ ও মাসগুলিতে পর্যায়ক্রমে অংশীদার দেশগুলিকে কোভিড টিকা সরবরাহ করবে। তবে, অন্যান্য দেশের চাহিদা পূরণের আগে দেশের প্রয়োজন মেটানো হবে।
রাজ্যসভায় আজ এক লিখিত জবাবে এই তথ্য দেন স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, এখনও পর্যন্ত ভারত মোট ৭০টি দেশে ৫ কোটি ৮৩ লক্ষ ৮৫ হাজার কোভিড টিকার ডোজ সরবরাহ করেছে। কেবল ব্রিটেনকেই ৫০ লক্ষ কোভিড টিকার ডোজ সরবরাহ করা হয়েছে বলে তিনি জানান। এমনকি, নিকট প্রতিবেশী বাংলাদেশ, মায়ানমার, নেপাল, ভুটান, মালদ্বীপ, শ্রীলঙ্কা এবং আফগানিস্তানকেও ভারতীয় কোভিড টিকা সরবরাহ করা হয়েছে। রাষ্ট্রসংঘের স্বাস্থ্য কর্মীদের জন্য ভারত ১ লক্ষ টিকা পাঠিয়েছে।
মানবসম্পদবিকাশমন্ত্রক
ছাত্রছাত্রীদের মনস্তাত্বিক দিক থেকে উদ্বুদ্ধ করতে আত্মনির্ভর ভারত অভিযানের আওতায় মানবসম্পদ উন্নয়ন মন্ত্রী মনোদর্পণ অভিযানের সূচনা করবেন
নয়াদিল্লি, ২০ জুলাই, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ আগামীকাল সকাল ১১টায় মন্ত্রকের মনোদর্পণ অভিযানের ভার্চ্যুয়ালি সূচনা করবেন। এই অনুষ্ঠানে বিভাগীয় প্রতিমন্ত্রী শ্রী সঞ্জয় ধোত্রে, উচ্চ শিক্ষা দপ্তরের সচিব শ্রী অমিত খারে, বিদ্যালয় শিক্ষা ও স্বাক্ষরতা দপ্তরের সচিব শ্রীমতী অনিতা গারওয়াল সহ মন্ত্রকের উচ্চ পদস্থ আধিকারিকরা উপস্থিত থাকবেন। এই উপলক্ষে ভিডিও ট্যুইটে শ্রী পোখরিয়াল জানান, কোভিড মহামারীর সময় মন্ত্রক পঠন-পাঠন অব্যাহত রাখার ওপর যেমন গুরুত্ব দিয়েছে, তেমনই ছাত্রছাত্রীদের মানসিক স্বাস্থ্যের বিষয়টিতেও অগ্রাধিকার দেওয়া হয়েছে। তাই, কোভিড মহামারী ও পরবর্তী সময়ে ছাত্রছাত্রীদের মানসিক স্বাস্থ্য ও কল্যাণে মনস্তাত্বিক প্রেরণা যোগাতে মন্ত্রক মনোদর্পণ অভিযান গ্রহণ করেছে।
মন্ত্রী আরও জানান, কোভিড পরবর্তী সময়ে দেশে অর্থনীতির পুনরুজ্জীবনে প্রধানমন্ত্রী শ্রী নরেন্দ্র মোদী গত ১২ই মে আত্মনির্ভর ভারত অভিযানের সূচনা করেন। এই অভিযানের অঙ্গ হিসাবে শিক্ষা ক্ষেত্রে প্রয়োজনীয় সংস্কার ও উদ্যোগ গ্রহণের বিষয়টিকেও সামিল করা হয়।
শ্রী পোখরিয়াল স্বাস্থ্যকর এবং চাপমুক্ত জীবনের জন্য এই উদ্যোগে সামিল হতে সমস্ত ছাত্রছাত্রী, শিক্ষক-শিক্ষিকা ও অভিভাবকদের প্রতি আহ্বান জানিয়েছেন। অনুষ্ঠানটি সরাসরি দেখা যাবে http://webcast.gov.in/mhrd পোর্টালে।
(CG/BD/SB
প্রধানমন্ত্রীরদপ্তর
আন্তর্জাতিক সংস্কৃত দিবসে প্রধানমন্ত্রীর অভিনন্দন
নয়াদিল্লি, ১২ অগাস্ট, ২০২২
প্রধানমন্ত্রী শ্রী নরেন্দ্র মোদী আন্তর্জাতিক সংস্কৃত দিবস উপলক্ষে দেশবাসীকে শুভেচ্ছা জানিয়েছেন। সংস্কৃতকে জনপ্রিয় করার জন্য যাঁরা উদ্যোগী হয়েছেন, তিনি তাঁদের অভিনন্দন জানান। শ্রী মোদী তাঁর মাসিক বেতার অনুষ্ঠান মন কি বাত – এ সংস্কৃত ভাষার বিষয়ে যে বক্তব্য রেখেছিলেন, তা সকলের সঙ্গে ভাগ করে নেন। ঐ অনুষ্ঠানগুলিতে তিনি সংস্কৃত ভাষার গুরুত্ব ও সৌন্দর্য্যের কথা উল্লেখ করেন। এছাড়াও, যুবসম্প্রদায়ের মধ্যে সংস্কৃতের জনপ্রিয়তার প্রসঙ্গটিও অনুষ্ঠানে স্থান পায়।
এক ট্যুইট বার্তায় প্রধানমন্ত্রী বলেছেন, “আন্তর্জাতিক সংস্কৃত দিবসের শুভেচ্ছা। যাঁরা ভারতে ও বিশ্বে সংস্কৃত প্রসারের জন্য কাজ করছেন, তাঁদের সকলকে অভিনন্দন জানাই। আমি #MannKiBaat অনুষ্ঠানে সংস্কৃত ভাষার গুরুত্ব ও সৌন্দর্য্য সম্পর্কে কিছু কথা বলেছিলাম, তা এখানে সকলের সঙ্গে ভাগ করে নিলাম।
সাম্প্রতিক বছরগুলিতে যুবসম্প্রদায় সংস্কৃতের প্রসারে উৎসাহ দেখাচ্ছেন। ২০২১ সালের অগাস্ট মাসে #MannKiBaat – এ আমি এই উদ্যোগের প্রশংসা করেছিলাম। আমি আশা করি, আমাদের যুবসম্প্রদায়ের ভবিষ্যতে সংস্কৃত ভাষার প্রতি আগ্রহ অব্যাহত থাকবে”।
PG/CB/SB
(
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জীতেন্দ্র সিং-এর সঙ্গে লাদাখের লেফ্টেন্যান্ট গভর্নর শ্রী আর কে মাথুরের সাক্ষাৎ এবং কোভিড পরিস্থিতি ও কেন্দ্রশাসিত অঞ্চলের উন্নয়নমূলক কাজের পর্যালোচনা
নয়াদিল্লী, ২৬ মে, ২০২০
লাদাখের লেফ্টেন্যান্ট গভর্নর শ্রী আর কে মাথুর আজ কেন্দ্রীয় মন্ত্রী ডঃ জীতেন্দ্র সিং-এর সঙ্গে সাক্ষাৎ করেছেন। উভয়ে এই নব গঠিত কেন্দ্রশাসিত অঞ্চলের কোভিড-১৯ পরিস্থিতি এবং উন্নয়নমূলক কর্মকান্ড পুনরায় চালু করা সহ অন্যান্য বিষয় নিয়ে আলোচনা করেছেন। এই মহামারীজনিত পরিস্থিতিতে কেন্দ্রীয় সরকার যেভাবে সাহায্য করেছে এবং প্রতিদিন সহযোগিতা করে চলেছে তারজন্য কেন্দ্রীয় মন্ত্রীকে ধন্যবাদ জানান লেফ্টেন্যান্ট গভর্নর।
ডঃ জীতেন্দ্র সিং লেফ্টেন্যান্ট গভর্নরকে জানান, প্রশাসনের ধারাবাহিক প্রচেষ্টায় এই কেন্দ্রশাসিত অঞ্চলে কোভিড মহামারীর মোকাবিলা করা গেছে। এজন্য সেখানকার প্রশাসনেরও প্রশংসা করেন তিনি। কেন্দ্রীয় মন্ত্রী জানান, ইরাণের ধর্মীয়স্থান থেকে ফিরে আসা বেশ কয়েক জনের দেহে করোনা সংক্রমণের তথ্য হঠাৎ করে সামনে আসার পর, দেশে উদ্বেগের সৃষ্টি হয়েছিল। কিন্তু এই কেন্দ্রশাসিত অঞ্চলের প্রশাসন এবং নাগরিক সমাজকে কৃতিত্ব দিতে হয় যে, তাদের প্রয়াসেই ধীরে ধীরে লাদাখ করোনা সংক্রমণ থেকে মুক্ত হয়েছে।
ডঃ জীতেন্দ্র সিং লাদাখ এবং উত্তরপূর্বের সংলগ্ন অঞ্চলগুলিতে অগ্রাধিকার দেওয়া এবং সেই সম্পর্কে সুষ্পষ্ট দিশা নির্দেশনার জন্য প্রধানমন্ত্রী শ্রী নরেন্দ্র মোদীকে ধন্যবাদ জানান। তিনি বলেন, এরফলে লকডাউনের আগে থেকেই পণ্যবাহী বিমানের মাধ্যমে পণ্য সরবরাহ শুরু করা গিয়েছিল। তিনি আরও জানান, লাদাখের রেশন, শাক-সব্জি এবং ফলের দোকানে বছরের অন্যান্য সময় যে পরিমাণে মজুত থাকতো এখন তার থেকে অনেক বেশি পরিমাণে রয়েছে।
কেন্দ্রীয় মন্ত্রী লাদাখ এবং কার্গিলের দুই তরুণ জেলা প্রশাসক এবং ওই দুই জেলার দুই পুলিশ কমিশনারের ভূমিকার উচ্ছসিত প্রশংসা করেন। মন্ত্রী জানান, এরা সকলেই প্রতিদিন, প্রতিনিয়ত মানুষের সঙ্গে যোগাযোগ রেখেছিলেন এবং মানুষের প্রয়োজনে চিকিৎসা সামগ্রী সরবরাহ ও দেশের অন্যান্য অংশ থেকে ফিরে আসা মানুষদের যথাযথ সাহায্য করেছিলেন।
শ্রী মাথুর বৈঠকে ডঃ জীতেন্দ্র সিং-কে বর্তমান পরিস্থিতি সম্পর্কে অবহিত করেন এবং বলেন যে, এখন উন্নয়নমূলক কর্মকান্ড পুনরায় শুরু করার চেষ্টা চলছে। মহামারী জনিত কারণে বিদ্যুৎ উৎপাদন ও নির্মাণ কাজ সম্পর্কিত কয়েকটি প্রকল্পের কাজ বিলম্বিত হওয়ার বিষয়ে আলোচনা করেন। লেফ্টেন্যান্ট গভর্নর জানান, খুব শীঘ্রই এই কাজ পুনরায় চালু করা হবে।
পাইপ লাইনের বিভিন্ন প্রকল্পের মধ্যে ‘লেহ্ বেরি’ প্রকল্পের কথা উল্লেখ করে ডঃ জীতেন্দ্র সিং জানান, "বৈজ্ঞানিক পর্ষদ এবং শিল্প গবেষণা" সংস্থা এর পরিকল্পনা প্রস্তুত করেছে।
(CG/SS/NS
প্রধানমন্ত্রীরদপ্তর
উৎপাদনভিত্তিক ভর্তুকি প্রকল্প স্পষ্টতই ইস্পাত ক্ষেত্রকে উজ্জীবিত করেছে এবং আমাদের তরুণ ও উদ্যোগপতিদের জন্য নতুন সম্ভাবনা সৃষ্টি করবে : প্রধানমন্ত্রী
নয়াদিল্লি, ১৭ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন আত্মনির্ভরতার লক্ষ্য অর্জনে ইস্পাত হল একটি গুরুত্বপূর্ণ ক্ষেত্র। তিনি আরও বলেন, উৎপাদনভিত্তিক ভর্তুকি প্রকল্প  এই ক্ষেত্রকে উজ্জীবিত করেছে এবং আমাদের তরুণ সম্প্রদায় ও উদ্যোগপতিদের জন্য নতুন সম্ভাবনার ক্ষেত্র তৈরি করবে।
কেন্দ্রীয় ইস্পাত মন্ত্রী শ্রী জ্যোতিরাদিত্য সিন্ধিয়ার এক ট্যুইট ভাগ করে নিয়েছেন প্রধানমন্ত্রী। ঐ ট্যুইটটি বিশেষ ধরনের ইস্পাত উৎপাদনের জন্য উৎপাদনভিত্তিক ভর্তুকির অধীন ইস্পাত মন্ত্রক আয়োজিত ২৭টি কোম্পানির সঙ্গে ৫৭টি সমঝোতাপত্র স্বাক্ষরের অনুষ্ঠান সংক্রান্ত। প্রধানমন্ত্রী ট্যুইটে বলেছেন :
“আত্মনির্ভরতার লক্ষ্য অর্জনে ইস্পাত একটি গুরুত্বপূর্ণ ক্ষেত্র। উৎপাদনভিত্তিক ভর্তুকি প্রকল্প স্পষ্টতই এই ক্ষেত্রকে উজ্জীবিত করেছে এবং আমাদের তরুণ সম্প্রদায় ও উদ্যোগপতিদের জন্য অনেক নতুন সম্ভাবনা তৈরি করবে।”
PG/AB/DM
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৭ কোটি ৭৯ লক্ষ ছাড়িয়েছে
দেশে গত ২৪ ঘণ্টায় ৮ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ৫৫৪
এই মুহূর্তে করোনায় চিকিৎসাধীনের সংখ্যা ৮৫ হাজার ৬৮০
সাপ্তাহিক-ভিত্তিতে আক্রান্তের হার ১.০৬ শতাংশ
নয়াদিল্লি, ০২ মার্চ, ২০২২
ভারতে এ পর্যন্ত ১,৭৭,৭৯,৯২,৯৭৭টি টিকার ডোজ দেওয়া হয়েছে। গতকাল টিকা দেওয়া হয়েছে ৮,৫৫,৮৬২ জনকে।
স্বাস্থ্য কর্মীদের মধ্যে ১,০৪,০১,৬৫৪ জন টিকার প্রথম ডোজ, ৯৯,৬৮,৭৪০ জন টিকার দ্বিতীয় ডোজ এবং ৪১,৮৬,৬৭৯ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,০৯,৬৭৭ জন প্রথম ডোজ, ১,৭৪,৪৫,৭৯২ জন দ্বিতীয় ডোজ এবং ৬২,৫৪,২০৮ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৪৯,২৮,৩৪৩ জন এবং দ্বিতীয় ডোজ পেয়েছেন ২,৮১,৮৪,২৭০ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,১৯,৩২,২১০ জন এবং দ্বিতীয় ডোজ পেয়েছেন ৪৪,৫১,৫৫,৭৪৮ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২২,৯৩,১৯৯ জন। আর দ্বিতীয় ডোজ পেয়েছেন ১৮,০৩,৬৬,৬৩০ জন। যাঁদের বয়স ৬০-এর ওপরে তাঁদের মধ্যে ১২,৬৪,২৮,৮৭৬ জন প্রথম ডোজ, ১১,২৩,৩৮,৮৪৪ জন দ্বিতীয় ডোজ এবং ৯৬,৯৮,১০৭ জন সতর্কতামূলক ডোজ পেয়েছেন। এ পর্যন্ত দেশে মোট ২,০১,৩৮,৯৯৪টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১৪ হাজার ১২৩ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৩ লক্ষ ৩৮ হাজার ৬৭৩ জন সুস্থ হয়ে উঠেছেন। জাতীয় আরোগ্য লাভের হার ৯৮.৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৭ হাজার ৫৫৪ জন। বর্তমানে ৮৫ হাজার ৬৮০ জন চিকিৎসাধীন। দেশে মোট সংক্রমিতের মাত্র ০.২ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৭ লক্ষ ৮৪ হাজার ৫৯টি নমুনা পরীক্ষা করা হয়েছে। এ পর্যন্ত দেশে ৭৬ কোটি ৯১ লক্ষ ৬৭ হাজার ৫২টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১.০৬ শতাংশ এবং দৈনিক সংক্রমণের হার ০.৯৬ শতাংশ।
CG/CB/SB
(Visitor Counter : 115